b'\n_START_ARTICLE_\n\xc3\x89der Milit\xc3\xa3o\n_START_SECTION_\nSeurajoukkueura\n_START_PARAGRAPH_\n7. elokuuta 2018 Milit\xc3\xa3o teki viisivuotisen sopimuksen portugalilaisseura Porton kanssa. H\xc3\xa4n pelasi ensimm\xc3\xa4isen ottelunsa maan p\xc3\xa4\xc3\xa4sarjassa 2. syyskuuta 2018 ottelussa Moreirensea vastaan, jossa h\xc3\xa4n alusti joukkueen kapteenin H\xc3\xa9ctor Herreran tekem\xc3\xa4n maalin. Hyvien peliesitysten seurauksena Milit\xc3\xa3o onnistui vakiinnuttamaan paikkansa joukkueen avauskokoonpanossa._NEWLINE_28. marraskuuta 2018 Milit\xc3\xa3o onnistui Portossa ensimm\xc3\xa4ist\xc3\xa4 kertaa maalinteossa Mestarien liigan lohkovaiheen ottelussa saksalaista Schalke 04:a vastaan. 3. tammikuuta 2019 h\xc3\xa4n teki ensimm\xc3\xa4isen maalinsa p\xc3\xa4\xc3\xa4sarjassa ottelussa Avesia vastaan._NEWLINE_14. maaliskuuta 2019 Real Madrid ilmoitti tehneens\xc3\xa4 kuusivuotisen sopimuksen Milit\xc3\xa3on kanssa ja h\xc3\xa4nen oli m\xc3\xa4\xc3\xa4r\xc3\xa4 siirty\xc3\xa4 seuraan 1. hein\xc3\xa4kuuta 2019. H\xc3\xa4nest\xc3\xa4 maksettiin 50 miljoonan euron siirtokorvaus, joista h\xc3\xa4nen kasvattajaseuransa S\xc3\xa3o Paulo saa 4 miljoonaa euroa.'